bavarian-nlp/barwiki-20250901 huggingface dataset:
Råttnberg

Råttnberg (amtli: Rattenberg) is a Stådt im Bezirk Kufstoa in Tiroi, Östarreich. Sie is mit 11 Hektar die kleanste Gemeinde vo Tiroi und mit 422 Einwohnan die kleanste Stådt vo Östarreich.
Nåchbårgmoana.
Brixlegg, Kramsach, Rådföd
Gschicht.
Råttnberg liegg am Fuaß vom Schlossbeag aus'm 10. Jåhrhundat. Friara wår Råttnberg a Umschlågplåtz fi die Innschifffåhrt und a Zoistöön an da Grenzn zwischn Tiroi und Bayern.
Råttnberg is im Inn-Såizåch-Stil abaut woan.
Råttnberg is 1254 eastmåis awähnt woan und is 1393 zua obabayrischn Stådt ahoom woan. Danåch håt si die Stådt zwischn an Schlossbeag und an Inn entwicklt. Außadem håms weng Übaflutungen vom Inn as Niveau meamåis uheem miassn. Im Jåhr 1504 håt sie da Maximilian I. an Besitz vo die Städte Råttnberg, Kitzbichi, Kufstoa und a die Umgebung sichan kinna.
Råttnberg håt heid vüü Glååsvaårbeitende Betriebe und da Typus vo da Inn-Såizåch-Stådt is bis heid ahåitn bliem. Im ehemåign Augustiner-Klosta is as Augustiner-Museum untabråcht, woos kiachliche Exponate vom Tirola Untalånd zsechn gibb. Råttnberg keat zua Erzdiözese Såizburg. Außadem is Råttnberg Sitz vo am Bezirksgericht.
Besondaheitn.
A Teil vo Råttnberg liegg im Winta im sogenånntn Schlossbeag-Schattn, sodass es nua begrenztes Tågesliacht gibb. Somit is a då kötta und frostiga ois in da Umgebung. Es håt scho Projekte gem, bei deana mit Spiagln die Stådt mit Tågesliacht vasorgt wead, de jedoch nia umgsetzt woan senn.
Gorkha (Distrikt)

Da Distrikt Gorkha (nepali: गोर्खा जिल्ला) is a Vawoitungsdistrikt im Zentrum vo Nepal. Da Hauptort is de oide Kenigsstod Gorkha.
Da Distrikt is 3.610 km2 groß und grenzt im Nordn an Tibet. Im Nordn liegt aa s große Annapurna Naturschutzgebiet. Da hechste Berg im Distrikt is da Manaslu mit 8.163 Metan.
Da Distrikt is nochm Gorkhareich benannt, des wo urspringli im Umland vo da Stod Gorkha bestandn hod. Vo do aus is vom Voik vo de Ghorka (Gurkha) Nepal im 18. Joarhundat vaeinigt worn. Da Gorkha-Kini Prithvi Narayan hod nacha 1768 an Thron vo Nepal bestiegn. Bis 1930 hod Nepal offiziej Ghorka ghoaßn.
Tanach

Da Tanach (hebr. תנ״ך, tanach, TNK) is de heulige Schrift vaum Judndum. Ea hod drei Hauptteu: de Tora („Weisung“), de Nevi'im („Prophetn“) und de Ketuvim („Schriftn“). Da Tanach is ums Joa in 22 bzw. 24 einteut und kanonisiat wuan.
Olle Biachln vaum Tanach und dazua a Teu vau da Septuaginta san vaum Kristndum ois sog. Oids Testament iwanumma und bis 400 n. Kr. kanonisiat wuan. De Zuaoadnung und Reihnfoige vau de iwanummanan Schriftn untascheidn si je noch christlicha Konfession. De Bezeichnung "Oids Testament" geht auf de Red vaum "Oidn" und "Neien" Bund im "Hebräabriaf" zruck. Damit wiad de antijudaische und frogwiadige Auffossung vabraadt, dass da Bund vaum Heagod mid Israel duach s neie Gottesvoik vaum Kristndum oglest wuan und damit de jidische Religion "oid", "vaoitet" und "iwahoit" warad.
De Biachln vaum Tanach.
Noch da jidischn Tradition enthoit da Tanach 24 Biachln.
Tora.
De Tora (תּוֹרָה, weatlich "Weisung") besteht aus fümf Biachln, in da Regl de "Fümf Biachln vaum Moses" gnennt.
Im Hebräischn hoassn de Biachln nochn jeweulign Textaunfaung.
 1. (בראשית / Bereshit)
 2. (שמות / Shemot) 
 3. (ויקרא / Vayikra)
 4. (במדבר / Bamidbar) 
 5. (דברים / Devarim)
Nevi'im.
De "Nevi'im" (נְבִיאִים, "Prophetn") besteht aus ocht Biachln.
Noch da jidischn Tradition san des:
 6. (יהושע / Y'hoshua) 
 7. (שופטים / Shophtim) 
 8. (שמואל / Sh'muel) 
 9. (מלכים / M'lakhim) 
 10. (ישעיה / Y'shayahu) 
 11. (ירמיה / Yir'mi'yahu) 
 12. (יחזקאל / Y'khezqel) 
 13. De Zwöf Prophetn (תרי עשר)
 a. (הושע / Hoshea) 
 b. (יואל / Yo'el) 
 c. (עמוס / Amos) 
 d. (עובדיה / Ovadyah)
 e. (יונה / Yonah)
 f. (מיכה / Mikhah)
 g. (נחום / Nakhum)
 h. (חבקוק /Havakuk) 
 i. (צפניה / Ts'phanyah) 
 j. (חגי / Khagai) 
 k. (זכריה / Z'kharyah) 
 l. (מלאכי / Mal'akhi)
Ketuvim.
De "Ketuvim" (כְּתוּבִים, "Schriftn") besteht aus öf Biachln.
Noch da jidschn Tradition san des:
"Sifrei Emet"
 14. (תהלים / Tehillim) 
 15. (משלי / Mishlei)
 16. (איוב / Iyov)
"Fümf Roin"
 17. (שיר השירים / Shir Hashirim)
 18. (רות / Rut)
 19. (איכה / Eikhah) 
 20. (קהלת / Kohelet)
 21. (אסתר / Esther)
"Da Rest vau de Schriftn"
 22. (דניאל / Dani'el) 
 23. (עזרא ונחמיה / Ezra v'Nechemia) 
 24. (דברי הימים / Divrei Hayamim)
Gurkha

De Gurkha oda Gorkha san a Voik in Nepal (vor oim ausm Gorkha Distrikt) und in Indien (Nord West-Bengalen). Wejdweit bekannt san de Gurkha ois legendeare Soidotn vo da Britischn Armee worn. Dazua muass ogmeakt wean, dass heit nimma olle Gurkha-Soidotn vom Voik vo de Gurkha keman. Es wern aa andane nepalesische Voiksgruppm akzeptiat.
De Gurkha san zwischn 12. und 16. Joarhundat aus Indien ins Gebiet vom heitign Nepal eingwandat und hom im Lauf da Zeit des Gorkha-Firschtntum ibanumma (entspricht heit ebba am Distrikt Gorkha mit da Residenz in Gorkha). Vo do aus homs nacha im 18. Joarhundat ganz Nepal vaeint, des wo vorher aus dutzenden Firschtntima bestandn hod. Nepal hod aa bis 1930 Gorkha ghoassn.
Niihau

Niihau oda Niihau, de „Vabotene Insl“, is a kloane Insl vom Hawaii-Archipel. De Insl is vom Tourismus weitgehnd unberiat und es wean no oide hawaiianische Traditiona pflegt. Dazua gheat de hawaiische Sproch, Liada, Hula und s traditonelle Wirtschafdn. Gejd is auf da Insl vaboten, bezoit wead mit Muschln.
Niihau is 180 Quadratkilometa groaß und is seit 1864 in Privatbesitz. Auf da Insl lem zu Zeit ebba 130 Leidln (Stand 2009), voa oim Polynesia.
Af da Insl liegt da gresste See vo Hawaii, da Halulu-See.
Pius IX.

Pius IX., bürgalich: Giovanni Maria Mastai-Ferretti (* 13. Mai 1792 in Senigallia; † 7. Feba 1878 in Rom), is vo 1846 bis 1878 Papst gwesn. Mit 31 Jahrn und 8 Monatn is des des längste nochweisbare Pontifikat in da Gschicht vo da katholischn Kirch gwesn. Währnd seina Amtszeit is des Dogma vo da unbeflecktn Empfängnis verkündet worn. Außadem hot da aa as Easchte Vatikanische Konzil mit da Propagierung vom päpstlichn Jurisdiktionsprimat und vo da päpstlichn Unfehlbarkeit stattgfundn. Im Jahr 2000 is da Pius IX. vo Johannes Paul II. seliggsprocha worn.
Kommune I

De Kommune I (K1) woa de easchte politisch-motiviade Wohngmoaschoft in Deitschland. Se is om 1. Jenna 1967 z West-Berlin grindd worn und hod si im Novemba 1969 afglest.
De Kommune I is aus da aussaparlamentarischn Opposition ("APO") vo da 1960a Studentnbewegung entstondn. De Kommune woa ois revoluzioneas Modej za da Obläsung vo da kloabiagalichn Famij pland.
Ogfonga hod ois in da leastengandn Wohnung van Hans Magnus Enzensberger, dea wo se za dea Zeid z Moskau afghoidn hod. Sei Bruada, da Ulrich Enzensberger, woa Grindungsmidglied vo da K1.
Im Novemba 1969 hom Rocka de Wohnung iwafoin und ois kuaz und kloa gschlong. Draf hod se de Kommune afgläsd. De K1 woa owa scho voahea kuaz voa'm End.
Noricum

Noricum wor a kejtisches Kinireich unta da Fiarung vom Stamm vo de Norika. Dees Reich is af am Grosstei vom heitign Östareich glegn und af ogrenzendn Gebietn in Bayern und Slowenien. Gredd homs Norisch, a festlandkejtische Sproch, wo nua in zwoa kloan Fragmentn ibaliefat is. Noch da Besetzung duach de Rema is de remische Provinz "Noricum" draus gmocht worn.
Wo de ehemolige Haptstod vom Kinireich Noreia is ned bekannt. In remischa Zeit wor nacha Virunum (im heitign Karntn) de Haptstod vo da Provinz.
Rosch Haschana

Rosch Haschana, aa Rosch ha-Schana (Jiddisch Roischeschune, Hebräisch "Kopf bzw. Aunfaung vaum Joa") is da jidische Neijoasdog.
Da jidische Neijoasgruass haast: 'schana tova" („a guads Joa“) oda aa שנה טובה ומתוקה 'schana tova u'metuka" („a guads und siass Joa“).
Unsa Silvestergruas „an Guadn Rutsch“ is etymologisch meglichaweis vawaundt bzw. a Verballhornung vaum Hebräischn "ראש השנה טוב Rosch ha-Schana tov" (= an guadn Aunfaung). Dea Spruch deafat eascht im 20. Joahundat im Austro-Boarischn glaifig wuan sei.
Da Zeitpunkt vaum jidischn Neijoa.
Des Datum vaum jidischn Neijoasdog wexlt Joa fia Joa, weu da traditionölle jidische Kalenda noch Mondmonatn rechnet. Es findt owa imma im Septemba oda Oktoba stott.
De Tabön zagt auf, auf wöchas Datum Rosch Haschana jeweus foit. Rosch Haschana faungt scho am Vuaomd (noch Sununtagaung) vua dem Dog aun, dea wos in da Tabön aungem is, weu si da jidische Dog nochn Mond richt.
Tradition.
Rosch Haschana is nochn Talmud da Joaresdog vau da Wödschepfung und da Joaresdog vau da Gebuat vaum Adam. Es is da Dog wo ma moralische Bilanz ziagt und in Heagod um a guade Zukumft bittet.
Es is aa da Dog vaum Schofar-Blosn. In da Tora wiad dea Dog aa "Dog vaum Schofar" gnennt.
Wos Gwaund, Woschn, Hoaschneidn, innare Vuabereitung und Moizeitn betrifft, untascheidt si Rosch Haschana net wesentlich vau aundan jidischn Feiadogn.
Pietro Gasparri

Da Pietro Kardinal Gasparri (* 5. Mai 1852 in Capovallazza di Ussita; † 18. Novemba 1934 in Rom) is vo 1914 bis 1930 da Kardinalstaatssekretär vo da katholischn Kirch gwesn.
Da Pietro Gasparri is im Jahr 1907 vom Papst Pius X. ins Kardinalskollegium afgnumma worn. Im Jahr 1925 is er nachad unta Pius XI. zum Kardinalpräfektn vo da Kurialkongregation für Außaordntliche Kirchliche Angelegnheitn ernannt worn. Bsondas bekannt is er schliaßlich ois Untazeichna vom Lateranvertrog am 11. Feba 1929 worn, bei dem da Streit mit da italienischn Regiarung beendet worn is.
Jordanien

As Haschemitische Kinereich Jordanien () is a Land in Voadaasien. Grenzn duads an Palestinien, an am im Westjordanland glenga Teil vo de Palästinensischen Autonomiegebiete, Syrien, Irak, Saudi-Arabien und an as Roude Meer (Goif vo Aqaba), an dem wos a Seegrenz zu Ägypten hod. Jordanien zejd zu de so gnenndn Maschrek-Staatn.
Tadschikistan

Tadschikistan (tadschikisch in kyrillischer Schrift: "Тоҷикистон", "Todschikiston", offiziej: Republik Tadschikistan, tadschikisch: "Ҷумҳурии Тоҷикистон", Dschumhurii Todschikiston) is a Binnenstoot in Zentralasien. D Haptstod vo Tadschikistan is Duschanbe.
Eadkunde.
Fost de Hejft vom Stootsgebiett liegt auf 3.000 m iba NN oda nu häa. Da Ostn vom Land wiad vom Pamir-Gebiag und vom gresstn Tei vom Pamir-Houchland prägt. Dodat is a da hechste Beag vom Land, da 7495 m houe Pik Ismoil Somoni (friaha: "Pik Kommunismus"). Am Noadn vom Land dastreckt se d Gebiagskettn vom Alai. Sidli vo da Serafschankettn liegt im Westn vom Fan-Gebiag. Grod am eissastn Noadn hod Tadschikistan mid am Tei vom Ferghanatal Diafland, wos duachn gresstn Fluss vom Land, am Syrdarja, gwassad und intensiv ockabautechnisch gnutzt wean ko. Da gresste Tei vom Land ko wega da Hähn und am Relief grod extensiv viechwiatschoftli gnutzt wean. Da gresste See is da Karakul (380 km²) am Ostn vom Land; andane grouße Seen hand da Saressee (~ 80 km²) und da Zorkulsee 38,9 km². Da gresste Stausee is da Kairakkum-Stausee (520 km²) am Syrdarja.
Schofar

Da Schofar oda s Schofarheandl (vaum Hebräisch "[šōfār])", jidd. 'shoyfer") is a oids Musikinstrument ausm Vuadan Orient. Ea wiad wia a Blechblosinstrument blosn.
Heagstöd wiad da Schofar aus Widda- oda Kuduheandln. Anno 2011 hods in Israel drei Firmen gem, de wos Schofarot (Plural vau "Schofar") produziat haum.
Tradition.
Da Schofar eainnad an de plante Opfarung vaum Isaak duachn Abraham fian Heagod. Aun da Stö vaum Isaak is a Widda gopfat wuan. Da Heagod wiad mitn Schofar auns stövatretende Leidn vau Israel eainnad.
Unta aundam wiad da Schofar zum jidischn Neijoasfest Rosch ha-Schanah und zu Jom Kippur. Es san jeweus exakte Auweisungen in Bezug auf de Tonfoige und Blosweise festglegt. Waun a Fest auf an Schabbat foit, wiad da Schofar ned blosn, wei in dera Zeit Musikinstrumente ned gspuit wean deafn.
Olympiastadion Minga

As Olympiastadion Minga is de zentrale Sportstättn im Münchna Olympiapark und is da Hauptort vo de Olympischn Sommaspiele 1972 gwesn. Hier ham aa de Endspiele vo da Fuaßball-Weltmoastaschaft 1974 und da Fuaßball-Eiropamoastaschaft 1988 stattgfundn. Außadem san hier drei Endspiele im Eiropapokal vo de Landesmoasta bzw. vo da UEFA Champions League austrogn worn.
Vo 1972 bis 2005 is as Olympiastadion Heimatstadion vom FC Bayern gwesn, mit langa Untabrechungen bis 2005 aa vom TSV 1860 Minga. De beidn Münchna Vereine san nachad in de nei erbaute Allianz Arena umzogn.
Ellis Kaut

De Ellis (Elisabeth) Kaut (* 17. Novemba 1920 in Stuagart; † 24. Septemba 2015 bei Bruck) war a deitsche Kindabuachautorin, de hauptsächlich durch de Erfindung vom "Pumuckl" intanational sehr erfolgreich worn is. Nebm am Pumuckl san aa de "Geschichten vom Kater Musch" und de "Fehlerteufelgschichten" bekannt. Außadem stammt vo ihr as Kindabuach "Schlupp vom grünen Stern", des 1974 im Südwest-Verlag erschiena is und 1986 vom Marionettntheata Augschburga Puppmkistn verfilmt worn is.
Chillán

Chillán is a Stod in da Mittn vo Chile. Sie hod 167.600 Einwohna (Stand: 2004).
Eadkunde.
De Stod liegt in am broadn Toi, ebba auf hoiba Streckn zwischn Santiago und Osorno und ebba 60 Kilometa estli vo Concepción in da "Región del Bío-Bío".
De Region is bei Trekking-Ohängan und Schifohran zweng da Anden-Umgebung beliabt.
Noreia

Noreia wor a antike Stod in Middleiropa, de wo de Haptstod vom kejtischn Kinireich Noricum gwen sein soi.
De Log vo da Stod is bis heit ned bekannt. Woarscheinli is Noreia in Karntn oda da Steiamoark glegn. Noch da Eaobarung duach Rom wor Virunum (im heitign Karntn) de Haptstod vo da Provinz Noricum.
Es is sogor megli, dass ned nua an oanzign Ort gebm hod, dea wo Norea ghoassn hod. Dees Wort kannt nemli a oafoch af norisch „norische Stod“ bedeiten.
Gregor XVI.

Gregor XVI., bürgalich: Bartolomeo Alberto Cappellari (* 18. Septemba 1765 in Belluno; † 1. Juni 1846 in Rom), is vo 1831 bis zu seim Tod Popst gwesn. Er is da bislang letzte Popst, da zum Zeitpunkt vo seina Wahl zwar Kardinal, oba no net Bischof gwesn is.
Gregor XVI. hot a wichtige Rolln bei da Neifindung vom kirchlichn Selbstverständnis gspuit, nochdem de Kirch de Folgn vo da Revolution, z. B. erzwungane Verändarungen in kirchlichn Strukturn oda Raub von kirchlichm Eigntum, letztendlich übawundn hot.
Philippinen

D Philippinen (amtli: "Republik vo de Philippinen", filipino "Republika ng Pilipinas", ) hand a Land und Archipel am westlichn Pazifischn Ozean und gheand zu Siadostasien.
Da Nam kimmd vom Entdecka, am Ruy López de Villalobos, dea wos d Insln zu de Ehren vom spanischn Infantn, am Philipp "Las Islas Filipinas" gnennd hod.
Da Archipe, dea wos se vom 5 bis zum 21 Grod vo da neadlichn Brean und vom 117 bis zum 125 Grod vo da estlichn Läng dastreckt, bejdt an fimftgresstn Inselstaat vo da Wejd noch Indonesien, Madagaskar, Papua-Neuguinea und Japan.
Gurkha Cigar

Gurkha-Zigarren wean duach de Firma Gurkha Cigar Company aus Miami, USA produziat und vatriem.
Gschicht.
Da Legende noch woan Gurkha Soidotn de Eafinda vo de Gurkha Zigarren. Da Firmengrinda vo Gurkha Cigars, Kaizad Hansotia, hod de Markn mit ana komplettn Zigarrenlodung 1989 bei an Urlaubsaufenthoit z Goa, Indien fia nua $149,-- kafft.
Oanzlmarken.
Bsundas renommiat is de Majesty's Reserve Zigarrn, de wo aus 18 Joar oidn Tabak und "Louis XIII Cognac" produziat wead und ois de teiaste Zigarrn vo da Wejd guit. De Produktion vo dea Zigarrn is streng limitiat und a Schochtl wead fia $15.000 vakafft. Gurkha Zigarre wean deshoib ois "da Rolls Royce unta de Zigarrn" ogsegn.
Oanzlmarkn vo da Firma san:
Literatua.
Dieter H. Wirtz: "Das Zigarren-Lexikon", Droemer-Knaur, Minga 2000 ISBN 3-426-27191-5
Badersee

Da Badersää is a kloana Beagsee af da Gemarkung vo da Gmoa Groana ba Garmasch-Partakurch.
Sei Nam hod da Sää vo seine ehemoiing Bsitza, da Famij Bader aus Groana.
Bschreiwung.
Da Sää is 12.810 Quadratmeta groß, 177 Meta long, 131 Meta broad und hod on Umfong vo 580 Meta. De middlare Wossatiafn liegd im Westtei van Sää ba 2-3 Meta, im Osttei ba 5-6 Meta. De maximoie Tiafn is 8 Meta; se liegd in da Senkn zwischn da Insl und'm Sidufa. Da smaragdgreane, kloare Sää is imma eisfrei, wei a untaiadisch duach Woamwossaquejn gspeisd wead. Ea hod obaiadisch koan Zua- und Obfluss.
Im Sää, westli vo da Insl, liegd af on Fejsblock a lemsgroße Skuipta vo ana Nixe. Ás Kunstobjekt is in da Middn van 19. Joarhundad do montiad worn und ko van Boot aus guad ogschaud wean. De Skuliptua hod za da Bekonndheit van Sää wesndli beitrong. Ogebli schautd's wia de Lola Montez aus, de legndeare Denzarin und Gliabte van Kenig Ludwig I.
Entstähung.
Da Badersää is wia da Eibsää entstondn, wia se a Tei van Zugspitzmassiv obgläsd hod und on Krata vauasochd hod, dea wo se nocha mid Grundwossa gfuijd hod. De Morphologie van Sää und seina Umgebung wead dohea aa duch Beagstuazbleck dominiad. Da gressde Block buidd im Osttei va Sää a kloane, bwoxne Insl.
Freizeid und Umland.
Im Joar 1871 hod da bayrische Benefizienrod Glonn an Sä eawoabn und on sein Ufa a 3-Steane-Hotel errichdd. Bis heit is da Sää no im Privatbsiez. Vo do aus hod ma a guade Aussicht af de Zugspitz und'n Waxnstoa.
Otfried Preußler

Da Otfried Preußler (* 20. Oktoba 1923 in Reichnberg (heit "Liberec" in Tschechien); † 18. Feba 2013 in Prien am Chiemsee) woa a deitscha Kindabuachautor. Seine bekanntestn Werke san "Der kleine Wassermann", "Der Räuber Hotzenplotz", "Krabat", "Das kleine Gespenst" und "Die kleine Hexe". De weltweite Gsamtaflage vo seine insgsamt 32 Biachan liegt bei 50 Millionen Exemplarn.
Dänzelfest

S Dänzelfest oda Tänzelfest is a Stodfest z Kaufbeiren, wo jeds Joar stodfindd. Es guit ois ejtastes Kindafest vo Bayern.
Da Legend noch geht dees Fest af a Stiftung vom Kaisa Maximilian I. im 15. Joarhundat zruck, am "letztn Ritta vo Deitschland". Woarscheinli is oba vui ejta und hod si aus Schui- und Zumftfestln entwicket.
Am Fest hom in de letztn Joar eppa 1700 Kinda in historischen Trochtn, 170 Ressa, vui Kutschn, Festwogn und Musigruppm beteiligt.
S Dänzelfest dauat 12 Dog und bsteht zua Zeit aus drei Haptaktivitetn:
Zum Stanglwirt

Zum Stanglwirt is a Fernsehserie, de vo 1993 bis 1997 produziat und bei RTL ausgstrahlt worn is. As Buach stammt vo Ulla Kling. Inszeniat is de Serie vo Peter Steiner in Form vo eina Sitcom gwesn, und beinhaltet deswegn aa sognannte Lachkonservn (andan Quelln sogn oba, dass se vor am Publikum afzeichnet worn is). De Serie is so afbaut wia a Folgn aus seim Theaterstadl.
Reidn

Reidn oda Reiten is a Fortbewegungsoart vom Menschn, wo ma aufm Buggl vo am Viech hockt. Moast is domit s Reidn auf am Ross gmoant. Es gibt oba aa Bullnreidn, Kamejreidn usw.
Reidn auf Ressan is ois Sportoart wejdweit beliabt. Es gibt vaschiedene Reitstui zum Beispui as Westernreitn, Dressurreitn, Springreitn oder an Kutschnsport.
Gsetzliche Regln.
Gsetzliche Regeln in Deitschland.
As Reidn auf effentlichn Wegn und Stroßn wead in Deitschland in da StVO greglt.
Osttimor

De Demokratische Republik Timor-Leste (auf deitsch: Osttimor) is a Inslstaat in Siadostasien. Es wa da easchte Stod, dea wos am 21. Joahundat unabhängig won is. D oazigste Landgrenz trennt Osttimor vom indonesischn Westteil vo da Insl Timor, dea wos zua Provinz Nusa Tenggara Timur ghead. Neadle ligt d Insl Wetar und noadestle mehrane Insln vo da indonesischn Provinz Maluku. Australien ligt siadle, drendathoib vo da Timorsee. Zua Osttimor ghern a de kloanen Insln Atauro und Jaco. Da hegste Berg is da Tatamailau mit 2.963 m. De Leit do san meist katholisch.
Myanmar

Myanmar, amtle Pyidaungsu Thamada Myanmar Naing-Ngan-Daw [], a kuaz "Myanma Naingngan" odara Birma oda Burma, is a Land in Siadostasien wos an Thailand, Laos, d Voiksrepublik China, Indien, Bangladesch und an Goif vo Bengalen grenzt. As Land gibts seit 1962 undarana Militärherrschaft, bis dass de am 4. Feba 2011 an ziviln Presidentn ois Staatsobahaupt eigsetzt hod.
Klima.
Myanmar ligt – mid da Ausnahm vom eißastn Noadn – am Einflussbereich vom Indischn Monsun. Duach s Relief bedingt hand de Ausprägungen vom Monsun a de oazejna Landesteile undaschiedle.
Es lossand se drei Jahreszeitn undaschein:
Malaysia

Malaysia (sejtn a "Malaysien") is a Land in Siadostasien und bestehd aus zwoa duachs Siadkinäsische Meer drennde Landesteile, da malaiischn Hoibinsl am Westn und Teile vo da Insl Borneo am Ostn. Da Westteil grenzt am Noadn an Thailand, am Siadn ligt auf arana voaglogadn Insl da Stadtstod Singapur, da Ostteil teild se a lange Grenz mi Indonesien und umschliaßt a Noadn as Suidanad Brunei. Da Groußteil vo de eba 28,3 Million Eihwohna wohnd am westlichn Teil.
Malaysia is a Grindungsmitglied vo da ASEAN und wiad aufgrund vo seina wiadschaftlichn Entwicklung vo de letztn Joazehnt ois a Schwejnland eigstuft.
Sboat.
Seit 1999 wiad jeds Jea aufm Sepang International Circuit da Grouße Preis vo Malaysia ausdrong.
Zu de beliebtastn Sboatartn in Malaysia gheand Badminton, Fuaßboi und Hockey. Voa oim da Badmintonboat hod a recht a grouße Dradition in Malaysia. As Silat is a traditioneje Kampfkunst vo de Malaien.
Bauduen

Bauduen (Bauduen ['bawdyɛ ⁿ] ausgsprocha auf provenzialisch) is a fraunzésische Gmoand mid 324 Eihwoner (Staund 1. Jénner 2009) im Département Var und da fraunzésischen Región Provence-Alpes-Côte d'Azur.
Geograafie.
Bauduen liegt af 500 m Heechen am Uafer vam Sainte-Croix-See und am Fuass vam Berg Défens (723 m). Dé Gmoand is an Sien begrénzt durch d' Bergkétten vah d' Cuguyon und an Osten durch d' Mocrouis. D' Gmoand ghert zan Regionåin Naturbark Verdon.
Gschicht.
In da Nachernt vah da heid im Stausee iwerfluttanden Quejn "Fontaine-l'Evêque", dé oahst amåi d' ergiawigste vah gaunz Fraunkreich gwéen is, håd sé a neolithische Gråbkaummer befunden. A åide Rémerstråss, dé vah Fréjus noch Riez glaffa is, fird durchs Derfé. D' Gråbstätten und zåireiche Keraamikscherm, entdéggt vam Saint-Barthélémy, sowia a Gråbinschrift in da Lobby vam Råthaus bstäting d' Bsétzung vah da Region a' da Rémerzeid. An Jor 1060 is as Derfé "Balduina Castri" zan erschten Måi in aner Urkunden dawéent worn. Im Jor 1549 is Bauduen in Schutt und Åschen gléegt worn. 1765 håd Bauduen bereits 807 Eihwoner ghåbt.
JHWH

JHWH oda YHWH (hebräisch , aussahoib vaum Judndum aa ausgschriem ois "Jahwe" oda "Jehovah") is da Naum vaum Heagod im Tanach, da heulign Schrift vau de Judn. Ea is da Befreia und Partna vaum ausawöhtn Voik vau Israel und eana anziga God. JHWH is aa da biblische God vau de Kristn.
 אנכי יהוה אלהיך אשר הוצאתיך מארץ מצרים מבית עבדים׃לא יהיה־לך אלהים אחרים על־פני׃
Im religiesn Judndum wiad da Naum nia aussprochn, sundan so wia im Tanach imma nua ois Tetragramm (Viafochzeichn) doagstöd: aus Jod (), He (), Waw (), He (). Des eagibt vau links noch rechts glesn s Wuat „JHWH“.
JHWH is a oida oidorientalischa Geddanaum, dea wos aa bei aundan Väkan vuakummt.
Libanon

Da Libanon (amtle: "Libanesische Republik"; , ) is a Land in "Voadaasien" am Mittelmeer. Da Libanon grenzt an Syrien am Noadn und am Ostn und an Israel am Siadn, am Westn wiada vom Mittlmeer begrenzt. Da Libanon wiad zu de "Maschrek"-Lända und zua Levantn grechned.
Eadkunde.
As Land gliadat se in via Landschaftszonen, de wos parallel zua Kistn valaufand:
Da Litani is mid 140 km da längste Fluss vom Libanon, dem sei ganza Lauf ligt am Gebiet vom Libanon.
Klima.
Wega de Undaschied a da Landschaft vom Libanon is a as Klima recht undaschiedle. A da Kistn herrscht a mediterrans Klima mid druckane, woame Summa und feichte, rengreiche Winda. Am Gebiag herrscht a typischs Gebirgsklima, oibwoi a do da Hauptniadaschlog am Winda foid und nochad a am mehra ois Schnee. A da Grenz zu Syrien herrscht a druckas Steppmklima, wos an Ibagang zum Wüstnklima vom siadlichn Syrien und am Jordanien bejdt. In Beirut lingand de Temparaduan am Dog am Schnied bei 18 °C am Janua und am Juli und August scha bei 30 °C. Am Dezemba und am Janua gibts am Schnied 11 Rengdog in Beirut, wo dafia da August nomal ganz drucka bleibt.
Bvejkarung.
Da Libanon hod um de 4,224 Million Eihwohna (Stand 2008, gschatzt). Davo hand eba 95 % arabischa, 4 % armenischa, 1 % und vo arana andan Ostammung. Am Land vateild lemand a kurdische und a 408.438 bei UNRWA registriade palästinensische und irakische Flüchtlinge.
Wei da Libanon fia d letztn 50 Jea a gscheid stoake Landflucht aufweist, lebt da Groußteil vo da Bvejkarung a de Städt, voa oim a da Hauptstod z Beirut und a de Vororte. dot lemand und oabatnd fast d Hejftn vo de Libanesen.